津巴布韦历史

拉独立之前，津巴布韦国家个名称有很多：罗德西亚，南罗德西亚搭津巴布韦罗德西亚。英国拉1980年4月18号让畀津巴布韦独立。21世纪以来，津巴布韦个经济持续恶化。

 殖民前（1000年－1887年） 
拉公元3—5世纪，操班图语个人抵达津巴布韦。拉东南津巴布韦发现有早期铁器个使用。7世纪，属于班图西支个陶器拉东北津巴布韦发现。直到10世纪，从林波波河南部而来个绍纳人抵达。绍纳人个一支方言卡兰加（Kalanga）拉津巴布韦高原上建立一系列国家。马蓬古布韦王国是其中第一个王国，直到第一支欧洲探险者到来之前。渠拉从事黄金，象牙，铜交易，用拉购买布搭玻璃。从大约1250年到1450年，马蓬古布韦王国逐渐被津巴布韦王国所取代。

绍纳文明个强盛拉19世纪时迈入尾声，1837年时，绍纳人被属于祖鲁族个恩德贝勒人（Ndebele）征服。

 殖民时期（1888年－1965年） 
1888年，随着英属南非公司个成立，英国人来到箇里。罗德西亚取得林波波河搭坦噶尼喀湖之间个土地，并称为赞比西亚。1895年，采用罗德西亚箇个名字。

1896年到1897年，绍纳人搭恩德贝勒人开始武力反抗英国个殖民统治，爆发津巴布韦第一次解放战争。

1911年，南罗德西亚搭北罗德西亚分开，北面就是乃朝个赞比亚。

拉1922年个公投之后，1923年10月，南罗德西亚成为英属自治殖民地。拉第二次世界大战期间，罗德西亚人为英国提供军事服务。主要拉东非战役中托意属东非个轴心国作战。

1953年，英国拿南北罗德西亚组成联邦，后拉1963年解散。

1965年11月，南罗德西亚总理伊安·史密斯（Ian Smith）单方面宣布该国脱离英国个管辖独立，成立罗德西亚共和国，但箇份声明并弗受境内大部分由北罗德西亚托尼亚萨兰所控制个黑人族群所认可。负责托管箇地区个英国声称此独立宣言是种叛乱行为弗畀承认，但也没实际使用武力来恢复控制权。

 独立搭20世纪80－90年代 
拉1966年到1968年个国际斡旋工作失败后，英国要求联合国对罗德西亚进行经济制裁，但一意孤行个白人政权仍然拉1970年时宣布成立共和国政体，也没获得任何国际上个承认。

1980年举行有史以来第一次选举，结果黑人罗伯特·穆加贝获得胜利。

1980年4月18号津巴布韦共和国正式独立建国。之后穆加贝连续赢得多次竞选，一直持续执政到2017年。

拉1980年代，约2万恩德贝勒人遭到穆加贝手下「第五旅」屠杀。

 21世纪 
穆加贝通过暴力从白人土地没收。此举造成境内大量白人农民出走，粮食产量大减，经济陷入混乱，并发生饥荒。

2008年大选投票拉平静个气氛中和平落幕，最大反对党民主改革运动党（MDC）个茨万吉拉伊第一轮投票个得票率领先穆加贝，但茨万吉拉伊个得票率未达半数，因此拉6月27号举行次轮选举，但茨万吉拉伊退选，最终穆加贝胜出。

另外，津巴布韦通货膨胀达到令人瞠舌个地步。该国弗得弗停用本国货币，采用邻国货币搭美元，或者回到原始个物物交易。

 参考文献